Diari Oficial de la Generalitat Valenciana


Sumari del DOGV 5267, del 26-05-2006 (2006/5171)

Notificació de la resolució per la qual es declara en estat d'abandonament l'embarcació denominada «Màrmara», a Aquilino Toucedo Gómez.
---------------------------------------------------------------------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5171


Organisme emissor
:   Conselleria d'Infraestructures i Transport

Tipus de document
:   Anunci

Notificació de la resolució per la qual es declara en estat d'abandonament l'embarcació denominada «Màrmara», a Aquilino Toucedo Gómez. [2006/X5171]  
No havent pogut notificar al Sr. Aquilino Toucedo Gómez, en el domicili conegut per esta administració, la resolució del director del Centre de Desenvolupament Marítim, de 13 de març de 2006, per la qual es declara en estat d'abandó l'embarcació denominada Màrmara al port de Dénia, d'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.  
.Atés l'expedient de referència del qual resulten els antecedents de fet següents:  
1) El 2 de desembre de 2004 Marina de Dénia, SA, va informar que l'embarcació Màrmara (de pavelló britànic i matrícula 335B) havia sigut abandonada el dia 1 de desembre de 2003 en les instal·lacions que la dita societat explota en concessió al port de Dénia, i a causa del mal estat del vaixell se sol·licitava el seu desallotjament.  
2) Es va efectuar requeriment de retirada de l'embarcació al Sr. Víctor Toucedo Martínez, amb advertència d'execució subsidiària en cas d'incompliment, el qual el 21 de desembre de 2004 va remetre burofax en què feia constar que no era ell el propietari de l'embarcació Màrmara, sinó el Sr. Carlos Farssac Fabré, el qual la va adquirir per compravenda el 30 de juliol de 2003. Esta informació l'amplia per mitjà d'un altre burofax de 9 de juny de 2005.  
3) De conformitat amb l'anterior, es va requerir el Sr. Carlos Farssac Fabré en els mateixos termes indicats en el punt anterior, a la qual cosa este va contestar per mitjà d'escrit de 27 de juny de 2005 que va comprar (utilitzant expressament este vocable) el vaixell al Sr. Aquilino Toucedo Gómez, i va pagar fins i tot una part del preu, si bé posteriorment, en observar vicis ocults, va arribar a un acord amb l'armador perquè es quedara amb el seu vaixell i amb tots els diners que li havia donat [sic].  
4) Es va intentar llavors notificar el requeriment de desallotjament al Sr. Aquilino Toucedo, si bé consta en l'expedient certificat de Chrono exprés, d'impossibilitat de notificació.  
Consta en l'expedient còpia de la denúncia interposada davant del Jutjat d'Instrucció núm. 16 de Sevilla, pel Sr. Aquilino Toucedo contra el Sr. Carlos Farssac, per falta de pagament del preu de la compravenda, així com còpia de tal contracte, que es formalitza entre dos societats representades respectivament pels senyors Toucedo i Farssac.  
Consta també ofici del jutjat, en què manifesta no oposar-se a la posada en sec de l'embarcació.  
5) En data 16 de gener de 2006, Marina de Dénia, SA, comunica haver posar en sec l'embarcació davant de l'imminent risc d'afonament. Consta en l'expedient informe de la Capitania Marítima d'Alacant en què aconsella la posada en sec esmentada. En el mateix escrit de 16 de gener, la concessionària sol·licita autorització per al desballestament de l'embarcació.  
6) A l'efecte de tenir les dades registrals de l'embarcació, en especial titularitat i possibles càrregues, es va oficiar al Departament de Duanes de l'Agència Tributària, a Ports de la Generalitat de Catalunya, a Gibraltar Ship Registry i a Registry of Ships de Gibraltar, i es va obtindre d'este últim la resposta que l'embarcació no està en el seu registre.  
7) Així mateix, es va sol·licitar de la Direcció General de la Marina Mercant, Ministeri de Foment, informació sobre l'embarcació, i esta va contestar, en data 2 de febrer de 2006, que .este Registre central de vaixells i empreses navilieres només posseïx informació registral de vaixells amb pavelló espanyol, per la qual cosa l'embarcació mencionada en el seu fax de referència no consta registrada.. Amb anterioritat, la Capitania Marítima de Dénia ja havia manifestat que l'embarcació no constava en la seua base de dades.  
8) Sol·licitada valoració de l'embarcació a la Capitania Marítima d'Alacant, el 6 de març d'enguany es rep ofici del cap del Servici d'Inspecció Marítima que després d'una sèrie de consideracions sobre l'estat de l'embarcació conclou:  
.Per tot això este servici d'inspecció marítima entén que el cost de la reparació completa de l'embarcació per a restituir-la al seu estat inicial superaria el valor actual del vaixell si es construïra novament, per la qual cosa es considera que, en no poder posar-lo novament a flor d'aigua amb seguretat, el vaixell hauria de ser desballestat in situ.  
9) D'altra banda, segons l'informe de la concessionària, les despeses ocasionades per l'embarcació a 27 de gener de 2006 ascendixen a 36.391,40 €, la qual cosa sumat als 11.100 € estimats per al desballestament, ascendixen a un total de 47.491,40 €, sempre segons valoració de la concessionària.  
Atés que no correspon a esta administració resoldre sobre la qüestió suscitada entre els senyors Toucedo i Farssac, perquè ambdós neguen ser el titular de l'embarcació. El Sr. Toucedo s'empara en l'article 1.450 del Codi Civil i el Sr. Farssac en l'article 1.486 de l'esmentat Codi, així com en un suposat pacte verbal entre les parts.  
Atés que, en tot cas, no s'ha complit la resolució on s'advertia d'execució subsidiària a costa de l'executat.  
Atés el que disposen els articles del 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que l'article 107 de la Llei de Ports de l'Estat i de la Marina Mercant disposa:  
.1. L'autoritat portuària, amb un informe previ de la Capitania Marítima, quan un vaixell tinga perill d'afonament en el port, si, requerit el navilier o consignatari perquè abandone el port o repare el vaixell, este no ho fa, podrà traslladar-lo o procedir al seu afonament, a costa d'aquell, on no perjudique l'activitat portuària, la navegació o la pesca. A este últim efecte, se sol·licitarà informe de l'administració pesquera, que s'entendrà positiu si no s'emet en el termini de quinze dies o el que fixe l'autoritat portuària, per raons d'urgència davant de l'amenaça d'afonament.  
2. En els supòsits d'afonament de vaixells en les aigües d'un port, l'autoritat ortuària assenyalarà als seus propietaris, naviliers, representants o a les companyies asseguradores on han de situar les seues restes o el vaixell una vegada reflotat, dins del termini que a este efecte determine, així com les garanties o mesures de seguretat que cal prendre per a evitar un nou afonament.  
Si incompliren les ordes o acords de l'autoritat portuària, esta podrà utilitzar per al rescat del vaixell afonat els mitjans d'execució forçosa previstos en l'ordenament jurídic, i queda obligat, en tot cas, el propietari o navilier a sufragar les despeses ocasionades.  
Si este no pagara en el termini reglamentàriament establit les quantitats meritades pel rescat, l'autoritat portuària podrà procedir a l'alienació de les restes del vaixell, i deduir de l'import obtingut les despeses ocasionades. Si no fóra suficient, la diferència serà exigida per via de constrenyiment.  
Atés la recomanació continguda en l'ofici de Capitania Marítima, de 6 de març de 2006, sobre la conveniència de desballestar l'embarcació.  
Fent ús de les atribucions que concedix al director del Centre de Desenvolupament Marítim l'article 14 del Reial Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
1) Declarar en estat d'abandó l'embarcació denominada Màrmara, matrícula 335B i de pavelló britànic, atracada en les instal·lacions que Marina de Dénia, SA, explota en concessió al port de Dénia.  
2) Notificar la present resolució al senyor Carlos Frassac, al senyor Aquilino Toucedo i al Jutjat d'Instrucció núm. 16 de Sevilla en les diligències prèvies núm. 9294/2004, i advertir-los que, si no efectuen al·legacions en el termini de deu dies a partir de la notificació de la resolució, o que esta es considere efectuada segons els articles 58 i següents de la LRJPAC; es procedirà, sense més tràmit, a autoritzar a Marina de Dénia, SA, el desballestament de l'embarcació, i les despeses ocasionades fins a la data seran a càrrec així com les que es meriten per l'operació del desballestament a càrrec del propietari de l'embarcació.   
3) La present resolució s'haurà de notificar a la Capitania Marítima d'Alacant, de la qual s'haurà d'obtindre els pertinents permisos o instruccions.  
4) La present resolució s'haurà de notificar a Marina de Dénia, SA, i a la Divisió d'Explotació i Conservació de Ports.  
Esta resolució no és definitiva i en contra es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjudici de la utilització per l'interessat de qualsevol altre recurs que estime pertinent.  
València, 13 de març de 2006.. El director del Centre de Desenvolupament Marítim: Francisco Pérez López..  
València, 28 d'abril de 2006.. El sotssecretari: Gaspar Peral Ribelles.